黃美棋結婚 雲文子批蛇年有望添丁
2024年04月07日 15:07
東網電視
更多新聞短片
藝人黃美棋和主持人男友鍾健威(Ray)昨日(6日)假西貢五星級酒店舉行婚禮,出席到賀的圈中朋友甚多,其中包括和美棋相識達13年的「玄學天后」雲文子,她形容婚禮如影視頒獎禮一樣熱鬧,在場內可以跟林奕匡夫婦、「大小姐」林淑敏及一對新人等輪流合照留念又指婚禮令人動容:「成個婚禮,美棋係不停感動到喊。」
雲文子當年和美棋結緣於拍攝玄學節目:「嗰時個節目喺巴士上播嘅,美棋做主持,我做嘉賓,當年已覺得美棋非常啱做呢一行,因為佢口齒伶俐同埋記性超好,記嘢好快、好順,之後佢都有嚟搵我請教前程,雖然佢哋人生有高高低低嘅時候,但最終都拉埋天窗啦。」她又指新人是天生一對,皆因美棋肖蛇,而Ray則肖鼠正是「蛇鼠一窩」,兩人婚後會互旺,事業上好影響,尤其美棋有旺夫命,所以利做製作公司的老公,又說:「美棋多咗個人妻身份,再唔只係美棋BB,不過就冇損佢喺工作上嘅機會,反而會接到更多唔同範疇嘅工作。」問兩人是否很快再有喜訊?雲文子就覺得今年是龍年,未必是兩人生小朋友的最佳年份,覺得明年蛇年添丁最為理想。